CELEX: 32018D0463
Language: ro
Date: 2018-03-19 00:00:00
Title: Decizia de punere în aplicare (UE) 2018/463 a Consiliului din 19 martie 2018 privind numirea unui membru în cadrul Comitetului unic de rezoluție

21.3.2018   
            
            
               RO
            
            
               Jurnalul Oficial al Uniunii Europene
            
            
               L 78/15
            
         DECIZIA DE PUNERE ÎN APLICARE (UE) 2018/463 A CONSILIULUI
   din 19 martie 2018
   privind numirea unui membru în cadrul Comitetului unic de rezoluție
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (1), în special articolul 56 alineatul (6),
   având în vedere propunerea Comisiei Europene,
   având în vedere aprobarea Parlamentului European (2),
   întrucât:
   
               (1)
            
            
               La 20 decembrie 2017, Comisia, după audierea Comitetului unic de rezoluție (denumit în continuare „comitetul”), reunit în sesiune plenară, a adoptat o listă de candidați finaliști pentru funcția de membru în cadrul comitetului și a transmis-o Parlamentului European.
            
         
               (2)
            
            
               Consiliul a fost informat în aceeași zi în legătură cu această listă de candidați finaliști.
            
         
               (3)
            
            
               În temeiul articolului 56 alineatul (5) din Regulamentul (UE) nr. 806/2014, mandatul membrilor cu normă întreagă ai comitetului este de cinci ani.
            
         
               (4)
            
            
               La 14 februarie 2018, Comisia a adoptat o propunere de numire a domnului Boštjan JAZBEC în calitate de membru în cadrul comitetului și a transmis-o Parlamentului European spre aprobare,
            
         ADOPTĂ PREZENTA DECIZIE:
   Articolul 1
   Domnul Boštjan JAZBEC este numit în calitate de membru cu normă întreagă în cadrul Comitetului unic de rezoluție pentru un mandat de cinci ani începând de la data intrării în vigoare a prezentei decizii.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 19 martie 2018.
      
         
            Pentru Consiliu
         
         
            Președintele
         
         R. PORODZANOV
      
   
   
      (1)  JO L 225, 30.7.2014, p. 1.
   
      (2)  Aprobarea din 1 martie 2018.